Thresor de la langue françoise/Soldan
# Thresor de la langue françoise/Soldan

Soldan, m. acut. Est vn mot de principauté, & barbare, vsurpé par les Turcs & Mores pour Prince, comme, Le Soldan de Babylone, & Soldan Selyman. Mais les Tartares attribuent ce mot aux enfans de leur Empereur ou Prince, comme recite Cromere au 30. liure de son histoire de Polongne, & sont ceux qu’en Espagne on dit Los infantes. Et en France les enfans de France. L’ortographie naifue de ce mot est Sultan, dont par changement d’vne lettre moyenne, est fait Suldan, & par mutation de l’u en o, Soldan, ou auec addition d’vn o, Souldan.

